SMS Szent István

SMS Szent István oli Itävalta-Unkarin laivaston Tegetthoff-luokan taistelulaiva.

 Valmistus 

Alus tilattiin Ganz vállalatokin Rijekan telakalta, missä köli laskettiin 29. tammikuuta 1912. Alus laskettiin vesille 17. tammikuuta 1914, minkä jälkeen se hinattiin Polan laivastontelakalle viimeisteltäväksi. Alus otettiin palvelukseen 13. joulukuuta 1915.Greger 1976, s. 25

Aluksen valmistuskustannukset olivat noin 60 000 000 kruunua. Ennen sen valmistumista kenraali Franz Conrad von Hötzendorf oli yrittänyt vaatia kyseistä summaa lainana maan armeijan käyttöön, mikä oli herättänyt huomattavaa ärtymystä.Sodhaus 1994, s. 205

 Palvelus 
pienoiskuva|vasen|Uppoava Szent István
Alus osallistui sisaralustensa SMS Viribus Unitisin, SMS Tegetthoffin ja SMS Prinz Eugenin kanssa Otranton sulun murtoyritykseen, jossa alukseen osui kaksi Italian laivaston moottoritorpedovene MAS 15:n laukaisemaa torpedoa. Osumien seurauksena alus upposi 10. kesäkuuta 1918 klo 18:05 Premudan saaren edustalle. Alusta kyettiin pitämään noin 3 tuntia pinnalla, jona aikana noin tuhat merimiestä pelastautui ja ainoastaan neljä upseeria ja 85 merisotilasta sai surmansa. Aluksen upottua operaatio keskeytettiin.

Hylky löydettiin 1970-luvulla ylösalaisin kääntyneenä Premudan saaren edustalta. Kroatian kulttuuriministeriö on julistanut sen suojelluksi kohteeksi, jonne sukeltaminen vaatii luvan.

 Lähteet 





Viitteet

Aiheesta muualla

Video uppoamisesta

Luokka:Hylyt
Luokka:Tegetthoff-luokan taistelulaivat
Luokka:Itävaltaunkarilaiset ensimmäisen maailmansodan taistelulaivat